О Т Ч Е Т

ЗА ДЕЙНОСТТА НА НАРОДНО ЧИТАЛИЩЕ

„ПРОБУДА 1927 год.с.ГОРНО ПАВЛИКЕНЕ“

За 2019 год.

1. Актуално състояние на читалището като сдружение и културен център с материално-технически възможности за предоставяне на услуги.

Брой регистрирани членове 60 и събран членски внос 84.00 лв

Брой посетители на предоставяните от читалището услуги – 58 на читалището и пенсионерския клуб.

През 2019 година се проведоха 1 общо отчетно изборно събрание съгласно ЗНЧ.На събранието с общо гласуване се одобри настоятелството и проверителната комисия ,която до сега съществува.Проведоха се и 6 заседания на настоятелството и проверителната комисия.

През месец май се извърши пререгистрация на читалището с вписване в Агенция по вписванията.

Субсидираната численост на персонала е 0,5 /читалищен секретар/.

Общ бюджет на читалището е 4745,00 лв.

Читалището разполага с двуетажна жилищна сграда и парк от около 13 дка предоставена от Община ЛОВЕЧ .В нея се намира голям и малък салон , библиотека ,читалня и много помощни помещения.Разполагаме с компютърна конфигурация.Няма достъп на хора с увреждания .

Единствения приход на читалището е само от членски внос.

Читалищния секретар е участвал на всички срещи и дискусии организирани от ОБЩИНА ЛОВЕЧ.

Няма наложени санкции на читалището по чл. 31,32, и 33 от Закона за НАРОДНИТЕ ЧИТАЛИЩА.

Библиотеката разполага с 7080 броя книги и през годината набавихме 2 нови книги които представляваха интерес и се прочетоха от много читатели.Информационната дейност е свързана с интернет връзка.Няма автоматизиране на библиотечните процеси.Читателите които посещават библиотеката са 35 .

Читалището от 7 години съвместно с кметството сме направили клуб на пенсионера , който се отваря от 8.30 сутринта и докато има посетители.В него се провеждат ежедневни срещи на всички жители на селото , разбира се които желаят.В клуба се правят всички организирани празници „Бабин ден“, „Баба Марта“,/8-ми март,коледните празници.

Към читалището съществува фолклорна група „МИТКО ИВАНОВ“ с която през 2019 год. участвахме на“Цветница“ в гр. Ловеч , и на фестивала на „Петропавлоския манастир“ ,със местния обичай „Сватосване“ където за пореден път получихме златен медал и парична награда.

Читалището организира всички празници с населението и има доста масово посещение на „Седянката“ през месец януари ,“Бабин ден“,“Трифон зарезан“,“Баба Марта“,“8-март“,“Първа пролет“ и коледните празници. На 3-ти март ,2 юни организирахме поднасяме венци на паметника който се намира в центъра на селото.Организирахме и екскурзия до Сърбия с посещение на манастир И един от красивите им градове

Читалището внася в срокове необходимите документи за своята програма и изпълнение съгласно законовите норми.

Председател…/п/……….

/Веска Маринова/

П Л А Н

ЗА ДЕЙНОСТТА НА НАРОДНО ЧИТАЛИЩЕ

„ПРОБУДА 1927 ГОД.С.Горно Павликене“

За 2020 ГОД.

Читалището е търсено място за отдих,културни изяви и социални контакти.То трябва да съхрани и да предлага в добър вид всичко това за да има по дълъг живот.

Читалището се поддържа от 62 активни членове.Обслужва се от 0,5 субсидирано бройка читалищен секретар.

Съгласно договора сключен с община Ловеч за предоставяне на ползване на сграда за читалище в селото ,която представлява масивна сграда от 423 кв.м на два етажа с голям просторен салон със сцена ,малък салон, библиотека с читалня и много помощни помещения , която се нуждае от ремонт.През 2019 год. с помощта на ОБЩИНА Ловеч , за което сме и много благодарни направихме ремонт на покрива , но остава да се направи вътрешен ремонт , подмяна на дограма , боядисване за което ще продължим да търсим средства по програми и съдействие на ОБЩИНАТА.

Библиотеката разполага с 7070 бр.книги и се увеличава с покупка на нови книги или получени от дарения.За 2020 сме предвидили да се абонираме за местен вестник и да се предложи за прочит в клуба.

ОСНОВНИ ДЕЙНОСТТИ :

1. БИБЛИОТЕЧНА ДЕЙНОСТ :

* Включване в проекти за набавяне на нови заглавия в библиотеката с цел привличане на нови читатели.
* Развитие на информационна и консултанска дейност.

1. ХУДОЖЕСТВЕНА САМОДЕЙНОСТ :

* Издирване и разучаване на нови местни обичаи и песни с цел увеличаване на репертоара на самодейния колектив.
* Участия на събори от национално естество.

1.Включване в проекти за основен ремонт на сградата на читалището.

2.Повишаване квалификацията на читалищния секретар.

3.Сътрудничество със специалисти от Община Ловеч и РЕКИЦ.

4.Организационната дейност да се осъществява съвместно с читалищното настоятелство , проверителната комисия и местната власт.

5.Финансовото обезпечаване на дейността на читалището с цел ползване на информационни материали, включване в самодейния колектив в инициативи за предизвикване интерес към природата за опознаване и опазване.

* К А Л Е Н Д А Р Е Н П Л А Н
* ЗА 2020 год.

Я Н У А Р И

1.Седянка през месец януари 2020 год. в клуба на пенсионера с трационни местни традиции , както е правено преди много години.

Отг.Председателя на читалището.

2.Празнуване на „Бабин ден“ на 21.01.2020 год. в клуба на пенсионера.

Отг.Чит.секретар.

Ф Е В Р У А Р И

3.Празнуване на „Трифон зарезан“ с пикник в лозята.

Отг.Председателя на НЧ

4.Ден на кулинарното с изкуство с представяне на местни традиционни ястия на селото ни.

Отг.Чит.секретар

М А Р Т

1.Празнуване на „Баба марта“на 1.03. изготвяне на мартеници с конкурс за най оригинална мартеница.

3.Празнуване на 3. 03 и поднасяне на венци и цветя на паметника в селото.

Отг.Чит.секретар.

А П Р И Л

1.Участия на тържествата на „ЦВЕТНИЦА“ ГР. Ловеч като фолклорната група научи нови песни и подготви ритуал с представяне на местната носия като ревю.

Отг.Председателя на НЧ

2.За Велик де изложба на стари носии ,земеделски инструменти от близкото минало.

Отг.Чит.секретар

М А Й

1.Празнуване на 1-ви май съвместно с кметството с курбан чорба и яхния,жива музика с цел възстановяване на старите традиции за събиране и обединяване на хората.

Отг.Председателя на НЧ

2.Празнуване на 24.май в клуба.

Отг.Читалищния секретар

Ю Н И

1.Поднасяне на венци на паметниците на 2.06.2020 год. на загиналите във войните.

Отг.Чит.секретар

2.Разходка в природата с децата , които гостуват през ваканцията в селото ни.

Отг.Чит.секретар

Ю Л И

1.Организиране на разходка в природата с цел събиране на билки,които имат лечебна цел.

Отг.Председателя на НЧ

2.Участие на фестивал с изнасяне на фолклорен местен обичай.

Отг.Чит.секретар

А В Г У С Т

1.Организиране с децата , които гостуват в селото ден за рисуване на асфалта и да има конкурсен характер.За спечелилия 1-во място да има награда нова книга.

Отг.Чит.секретар

С Е П Т Е М В Р И

1.Организиране на екскурзия в България до интересно историческо място.

Отг.Чит.секретар

Н О Е М В Р И

1.Честване сбора на селото с музика и представяне на местен обичай от фолклорна група на читалището.

Отг.Председателя на НЧ

Д Е К Е М В Р И

1.Организиране празнуване на КОЛЕДА в клуба с жива музика и трапеза.

Отг.Председателя НЧ

Целогодишно към читалището и кметството да бъде отворен за срещи и контакти на всички желаещи , за празнуване на рождени дни , юбилеи и за фирми с ракламна цел за стоки които прадлагат.

ПРЕДСЕДАТЕЛ:…/П/………

ВЕСКА МАРИНОВА

С П И С Ъ К

НА ЛИЦАТА НАСТОЯТЕЛСТВОТО И ПРОВЕРИТЕЛНАТА КОМИСИЯ

НА НЧ“ПРОБУДА 1927год.с.ГОРНО ПАВЛИКЕНЕ“

Н А С Т О Я Т Е Л С Т В О

1.Веска Петрова Маринова - председател

2.Недялко Йорданов Лаков -член

3.Пеша Симеонова Тодорова-член

П Р О В Е Р И Т Е Л Н А К О М И С И Я

1.Радка Бонева Петрова – член

2.Еленка Нисторова Кирова – член

3.Владимир Тошков Иванов-член

Читалищен секретар : Ваня Стефанова Пенова

УСТАВ НА НАРОДНО ЧИТАЛИЩЕ

„ПРОБУДА 1927 ГОД.С.ГОРНО ПАВЛИКЕНЕ“

ОБЩИНА ЛОВЕЧ,ОБЛАСТ ЛОВЕШКА

ГЛАВА ПЪРВА

ОБЩИ ПОЛОЖЕНИЯ

ЧЛ.1:Народно читалище Пробуда 1927 год.с.Горно Павликене“ е традиционно самоуправляващо се българското просветно сдружение , което изпълнява и държавни културно просветни задачи в областта на културата.То работи на принципите на доброволността, демократизма и автономията.

Чл.2 : Читалището не е политическа организация. В неговата дейност може да участват всички лица без оглед на ограничения за възраст, пол, политически и религиозни възгледи и етническо самосъзнание.

Чл.3 : Читалището е юридическо лице с нестопанска цел. То подлежи на вписване в Регистъра на Окръжен съд.

Чл.4 : Читалището поддържа отношения на сътрудничество и координация с държавни и общински органи и организации, на които законите възлагат права и задължения, свързани с неговата дейност, като запазва неговата автономия.

Чл.5 : Читалището може да се сдружава и с други читалища и сродни организации, за постигане на своите цели, за провеждане на съвместни дейностти и инициативи при условия посочени в ЗНЧ.

Чл.6 : Читалището работи във взаимоотношения и с други келтурни и научни институти, учебни заведения , обществени, стопански и нестопански организации, извършващи или подпомагащи културната дейност.То може да влиза в договорни отношения с тези или други структури, без да накърнява своите права и интереси си.

ГЛАВА ВТОРА

ЦЕЛИ, ДЕЙНОСТТИ И ЗАДАЧИ

Чл.7 : Целта на читалището е да задоволява потребностите на гражданите свързани с:

1. Развитие и обогатяване на културния живот, социалната и образователна дейност на населението.
2. Запазване на обичаите и традициите на българския народ.
3. Развитие на на творчески заложби на подрастващото поколение и приобщаването им към ценностите и постиженията на науката, културата и изкуството.
4. Възпитаване и утвърждаване на националното самосъзнание.
5. Осигуряване на достъп на информация.

Чл.8 : За постигането на своята цел читалището извършва сладните дейности:

1. Поддържа библиотека, читални, фото – филмо и видиотеки, както и създава и поддържа електронни информационни мрежи.
2. Организира школи, кръжоци, курсове, клубове, кино или видеопоказ, празненства, концерти, чествания и младежки дейности.
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.

Чл9 : Читалище „Пробуда 1927 г.С.Горно Павликене“ може да развива допълнителна стопанска дейност свързана с предмета на основната му дейност, в съответствие с действащото законодателство, като използува приходите от нея за постигане на определените в устава цели.Читалището не разпределя печалба.

ГЛАВА ТРЕТА

УЧРЕДЯВАНЕ , ПРЕКРАТЯВАНЕ ЧЛЕНСТВО

Чл.10 :

1. Читалище „Пробуда 1927 год.с.Горно Павликене е основано през 1927 год.
2. То се регистрира в окръжен съд в съответствие с параграф 2 от преходните и заключителни разпоредби и в МК в съответствие с чл. 10 от ЗНЧ.
3. Всяка промяна на вписаните в съдебния регистър обстоятелства се заявяват в съда в съответствие с чл.9, алинея 4 от ЗНЧ.

Чл.11 :

1. Читалището може да бъде прекратено по решение на общинското събрание, взето в съответствие с чл. 19 и 20 на Устава и вписано в регистъра на Окръжния съд.
2. Читалището може да бъде прекратено и по решение на Окръжен съд съгласно чл.27 от ЗНЧ.

Чл.12 : Членовете на читалище „Пробуда 1927 год с.Горно Павликене“ могат да бъдат индивидуални , колективни, почетни , дарители.

Чл.13 :

1. Индивидуални членове са български граждани.Те са действителни и спомагателни.
2. Действителни членове са дееспособни лица, които плащат редовно определени от Устава членски внос, трябва да ся навършили 18 години и да участват в дейността на читалището. Те имат право да избират и да бъдат избрани. Право на глас имат тези , които са плащали членския внос на текущата година.
3. Спомагателните членове са лица до 18 години, които имат право да избират и да бъдат избирани от съвещателен глас.Те плащат членски внос в намален размер.
4. Членството се учредява или продължава с акта на плащането на членски внос. Води се регистър на читалищните членове.
5. Членството се прекратява :

* С писмено заявление на читалищния член
* Когато не е платен членския внос в рамките на календарната година
* Когато общото събрание изключи читалищен член за грубо нарушаване на Устава, за поведение уронващо доброто име на читалището или за нанесени стопански и финансови щети в особено големи размери.

Чл14 :

* Членовете на НЧ „Пробуда 1927 год. с.Горно Павликене“имат право :

1. Да избират ръководни органи и да бъдат избирани в тях ако най-малко 2 години са били членове на читалището преди избора.
2. Да получават информация за дейността на читалището.
3. Да участват в обсъждане на дейността на читалището.
4. Да ползват с предимство неговата база и услугите му.

* Членовете на НЧ „Пробуда 1927 год.с.Горно Павликене“ са длъжни:

1. Да плащат редовно членския си внос.
2. Да спазват Устава на читалището.
3. Да участват според възможностите си в дейността на читалището .
4. Да опазват недвижимото имущество и предприемат стъпки за обогатяването му.
5. Да не уронват доброто име на читалището.

Чл.15 :

* Колективни членове на НЧ „Пробуда 1927 год.Горно Павликене“могат да бъдат :

1. Професионални и стопански организации.
2. Търговски дружества, регистрирани по установения ред, кооперации и сдружения с нестопанска цел.
3. Културно-просветни и любителски клубове, творчески колективи, учебни заведения.

* Колективните членове съдействат :

1. За осъществяване целите на НЧ „Пробуда 1927 год.с.Горно Павликене“
2. Подпомагат финансово дейностите и поддържането и обогатяване на материалната база.
3. Имат право на 1 глас.

* Членството на колективните членове са учредява и поддържа чрез писмено споразумение или договор, който не могат да накърнят интересите на читалището.
* Колективното членство се прекратява:

1. По писмено искане на колективен член.
2. При фактическо прекъсване на взаимоотношенията между колективен член на читалището в продължение на една календарна година.

Чл.16 : Почетните членове на читалище „Пробуда 1927 год. с. Горно Павликене“ са български и чужди граждани и дарители с изключителни заслуги към него.

ГЛАВА ЧЕТВЪРТА

УПРАВЛЕНИЕ

Чл.17 : Органите на управление на НЧ „Пробуда 1927 год.с.Горно Павликене“ са :

1. Общо събрание
2. Настоятелство
3. Проверителна комисия

Чл.18 : Върховен орган на читалището е Общото събрание. То се състои от всички членове на читалището , имащи право на глас.

Чл.19 :

1. Изменя и допълва Устава.
2. Избира освобождава членове на настоятелството, проверителната комисия, Председателя.
3. Изключва членове на читалището.
4. Определя основни насоки за дейността на читалището.
5. Взема решения за членуване или прекратяване на членството в Читалищното сдружение.
6. Приема бюджета на читалището.
7. Приема годишния отчет до 30.03.на следващата година.
8. Обявява почетни членове в т.н. дарителите.
9. Отменя решения на органите на читалището.
10. Взема решения на отнасянето до съда на незаконно съобразени действия на ръководството или на отделни членове.
11. Взема решение за прекратяване на читалището. Решенията на Общото събрание за задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.

Чл.20 :

1. Редовно общо събрание на НЧ“Пробуда 1927 год.с.Горно Павликене“се свиква от настоятелството веднъж годишно.
2. Извънредно общо събрание на НЧ“Пробуда 1927 год.с.Горно Павликене“ може да бъде свикано и по искане на настоятелството, и по искане на проверителната комисия и по решение на 1/3 от членовете имащи право на глас. При отказ на настоятелството да свика общо събрание до 15 дни от постъпването на искането проверителната комисия или една трета от членовете на читалището с право на глас могат да свикат общо събрание.
3. Поканата за събранието трябва да съдържа дневния ред, датата, часът,мястото на провеждане и кой го свиква.Поканата да бъде получена срещу подпис или връчена не по късно от 7 дена преди датата на провеждането. В същия срок на общодостъпни места , на вратата на читалището и чрез медиите трябва да бъде залепена покана за събранието.
4. Общото събрание е законно, ако присъстват най малко половината от имащите право на глас членове на НЧ“Пробуда 1927 год.с.Горно Павликене“.При липса на кворум, събранието се отлага с 1 час и се насрочва за друга дата, но не по рано от 7 дни. Тогава събранието е законно,ако на него присъстват не по-малко от половината плюс един от членовете при извънредно общо събрание.
5. Решенията се вземат с мнозинство повече от половината от присъстващите членове с право на глас , освен решенията по чл.14, ал.1, т.1,4,10,11,12 от ЗНЧ, които вземат мнозинство най малко 2/3от всички членове.
6. Две трети от членовете на Общото събрание на народното читалище могат да предявят иск пред Окръжния съд по седалището на читалището за отмяна на решение на общото събрание, ако то противоречи на Закона и Устава.
7. Искът се предявява в едномесечен срок от узнаването на решението, но не по късно от една година от датата на вземане на решението.
8. Прокурорът може да иска от Окръжен съд по седалище на читалището да отмени решение на общото събрание, което противоречи на Закона и Устава, в едномесечен срок от узнаване на решението ,но не по късно от една година от датата на вземане на решението.

Чл.21 :

* Изпълнителния орган на читалището е настоятелството.То се състои от 3 члена избрани за 3 години.Те не могат да имат роднински връзки по права и съребрена линия до четвърта степен.
* Настоятелството

1. Свиква общото събрание и изпълнява взетите от него решения.
2. Подготвя и внася в Общото събрание проект за бюджет на читалището, следи за изпълнението му и утвърждава щата му.
3. Подготвя и внася в общото събрание отчет по бюджета и дейността на читалището.
4. Назначава секретаря на читалището и утвърждава длъжността му с характеристика.
5. Взема решения за по крупни разходи и контролира упражняването на бюджета.
6. Взема решения за назначаването на щатния и хонорарния персонал и за определяне на хонорарите им и трудовите възнаграждения възнаграждения.
7. Приема годишни планове за работата на читалището и програмите за отделни колективи.
8. Взема решения за сдружаване на читалището с изключение на решение свързани с чл. 14 , ал. 1 , т.1, т.6 от ЗНЧ.
9. Решава въпросите за създаване и закриване на колективи за художествено творчество, школи, курсове и други.
10. Взема решения за стопанисване на читалищното имущество, за придобиване на недвижимо имущество, за отдаване на имущество под наем или в аренда за по продължителен период, за определяне размера на таксите, наемите, аренди вноски, за образуване и управление целевите фондове, в т.ч. и изпълнения на дарения.
11. Решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участия в такива, свързани с дейността на читалището.
12. Взема решения за морално и материално стимулиране и поощряване на читалищните членове и дейци, работещи в читалището.

* Настоятелството се свиква на заседание веднъж на три месеца. При необходимост на тях могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

Чл.22 :

1. Председателя на читалището се избира от общото събрание за три години въз основа на чл.17 от ЗНЧ.
2. Председателя представлява читалището.
3. Свиква и ръководи заседанията на настоятелството и представлява общото събрание.
4. Сключва и прекратява трудови договор със секретаря въз основа решение на Настоятелството и контролира работата му по текущата дейност.Изготвя длъжностната му характеристика.
5. Отчита дейността си пред настоятелството.

Чл.23 :

1. Организира изпълнението на решенията на Настоятелството.
2. Организира текущата основна и допълнителна дейност.
3. Отговаря за работата на щатния и хонорувания персонал.
4. Представлява читалището заедно и поотделно с Председателя.Секретаря не може да е в роднински връзки с членовете на Настоятелството и на Проверителната комисия по права и съребрена линия до четвърта степен, както и да бъде съпруг/съпруга на Председателя на читалището.

Чл.24 :

1. Проверителната комисия се състои от трима членове, избрани за три години. Не могат да бъдат членове лица, които са в трудово – правни отношения с читалището или роднини на членове на Настоятелството на Председателя и Секретаря по права линия, съпрузи, братя, сестри и роднини по сватовство по първа степен.
2. Проверителната комисия осъществява контрола върху дейността на Настоятелството, Председателя и Секретаря на читалището по спазване на Закона, Устава и решенията на общото събрание.
3. При констатиране на нарушения , Проверителната комисия уведомява общото събрание на читалището, а при данни за извършеното престъпление – органите на прокуратурата.
4. Комисия взема решения с мнозинство повече от половината.

Чл.25 : Кгато поради смърт, трайна физическа невъзможност или подаване на оставка, Председателя на читалището престанеда изпълнява задълженията си , или когато поради същите причини Настоятелството или Проверителната комисия останат с по малко членове от предвидените в чл. 21, ал.1 и чл. 22 и чл. 24, в срок от 2 месеца Общото събрание избира но Председател и попълва състава на съответния орган.

Чл.26 : Не могат да бъдат избирани за членове на Настоятелството и Проверителната комисия и за секретар лица, които са осъждани на лишаване от свобода за умишлени престъпления от общ характер.

Членовете на настоятелството, включително Председателя и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите на интернет страницата на читалището.

ГЛАВА ПЕТА

ИМУЩЕСТВО И ФИНАНСИ

Чл.27 : Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване на недвижими имоти.

Чл.28 : Читалището полага еднакви грижи на добър стопанин за опазване и обогатяване, както на собствено, така и на ползваното имущество.

Чл.29 : Читалището набира средства от следните източници :

1. Членски внос.
2. Културно просветна и информационна дейност включително школи и курсове.
3. Субсидии от държавния и общинския бюджет.
4. Наеми от движимо и недвижимо имущество.
5. Дарения и завещания
6. Други приходи, включително от стопанска дейност.

Чл.30 : Единния читалищен бюджет се формира от всички приходоизточници собствени и от субсидии.

Чл.31 : Читалищното настоятелство изготвя годишния отчет за приходите и разходите, които се приемат от общото събрание.

Чл.32 : Отчетът за изразходваните от бюджета средства се представя в общината, на която територия се намира читалището.

Чл.33 : Прдседателя на читалището на територията на общината ежегодно в срок до 10 ноември представят на кмета предложения за своята дейност през следваща година.

1. Кметът на общината внася направените предложения до общинския съвет, който приема годишната програма за развитие на читалищната дейност в общината.
2. Програма по ал. 1 се изпълнява от читалището в основа на финансово обезпечени договори, сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнения на програмата по ал.1 и за изразходваните бюджетни средства през преходната година.
4. Докладите по ал.1 на читалищата по територия на една община се обсъждат от общинския съвет на първо открито заседание след 31 март с участието на представителите на народните читалища-вносители на докладите.

Счетоводната отчетност се води съответствие със Закона за счетоводството и подзаконовите документи.

ГЛАВА ШЕСТА

ПРЕКРАТЯВАНЕ

Чл.34 : Читалището може да бъде прекратено по решение на общото събрание или на Окръжния съд.

Чл.35 : Окръжния съд постановява решение за прекратяване на читалището ако :

1. Дейността му противоречи на Закона на народните читалища, Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Е налице трайна невъзможност читалището да действа или не развива дейност за период от две години.В тези случаи министъра на културата изпраща сигнал до прокурора за констатирана липса за дейност на читалище.
4. Н е уредено по законов ред.
5. Е обявено в несъстоятелност.
6. Прекратяване на читалището по решение на Окръжния съд може да бъде постановено по искане на прокурора, направено самостоятелно или след подаден сигнал от министъра на културата.
7. Прекратяването на читалището по искане на прокурора се вписва служебно.
8. З неуредени в ЗНЧ случаи се прилага Закона за юридическите лица с нестопанска цел.

ГЛАВА СЕДМА

АДМИНИСТРАТИВНО НАКАЗАТЕЛНИ РАЗПОРЕДБИ

Чл.36 : Представител/и или секретаря на читалище, който представлява имущество в нарушение на чл.3 , ал.4 от ЗНЧ , се наказва с глоба от 500 до 1000 лева и с лишаване от право да заема изборна длъжност в читалището за срок от 5 години.

Чл.37 : Председател на читалище или представляващ читалищно сдружение който не заяви вписване в регистъра на читалищата или читалищните сдружения , в срок по чл.10, ал.3 от ЗНЧ се наказва с глоба от 150 до 300 лева.

Чл.38 : Председател на читалище ,който не представи доклад за изпълнението на читалищните дейности и за изразходването на бюджета средства в срока по чл.26, ал.4 от ЗНЧ , се наказва с глоба от 150 до 300 лева.

Чл.39 : Нарушенията се установяват с актове на:

1. Оправомощени от министъра на културата длъжностни лица за нарушения по чл.32 от ЗНЧ
2. Кмета на съответната община или оправомощени от него длъжностни лица за нарушения по чл.31 и 33 от ЗНЧ.

Наказателните постановления се издават от Министъра на културата или от оправомощен от него заместник министър, съответно от кмета на общината.

Съставянето на актове, издаването, обжалването и изпълнението на наказателните постановления се извършват по реда на Закона за административните нарушения и наказания.

Събраните глоби за нарушения по чл. 32 от ЗНЧ се внасят в Националния фонд „Култура“

ГЛАВА ОСМА

ЗАКЛЮЧИТЕЛНИ РАЗПОРЕДБИ

1. Читалището има име „Пробуда 1927 год.с.Горно Павликене“
2. Читалището има кръгъл печат, надпис Читалище „Пробуда 1927 г.“
3. Празник на читалището е на 22.11 /ноември/-събора на селото.
4. Седалището на читалището е с.Горно Павликене,общ.Ловеч,обл.Ловеч